钦定古今图书集成/理学汇编/字学典/第051卷 > 《徐官古今印史》 > 《小篆大略》
## 钦定古今图书集成/理学汇编/字学典/第051卷 > 《徐官古今印史》 > 《小篆大略》

李斯又损益古文与籀文为小篆。盖古篆多圆圈圆
点，小篆崇尚整齐，悉破圆作方，渐失古制矣。今称玉
箸篆者是也。小篆虽兴于秦，而其传实本于汉。许叔
重搜集其文为《说文》，其功实多。顾其书所载小篆居
多，古文、籀文十无二三。虽然，官尝闻之师曰：“《说文》中
字尽有好者，亦有不可通者。”细求其义，然仍仓史之
旧者尚多，但增损点画，移易位置，少变其文，而古人
之心法遂隐而弗彰，为可恨耳。是以吾师命《官篆六
书精蕴》，不拘拘于科斗玉箸、方圆、平直布置各有个
道理，不同乎俗而实宜于俗，不泥乎古而实合乎古，
识者多乐玩之。大抵结字有主客，笔势有逆顺，书有
清浊奇正，体有向背动静，故天文多“圆，灿然一天星
斗；地理多方，宛如大地山河。人道统成，参于俯仰动
植，玉箸施于数目，其画直；科斗施于主点，其画单。鸟
兽动而草木植，取用于鸟迹柳叶也；服食室器，变动
流行，化裁于锺鼎诸文也。”篆书之法，不外乎此。若刻
之印章，题之碑额，古文第一，籀文第二，小篆第三。后
世多用小篆，而遗仓“史，大不敬也。”或曰：“仓史古篆多
遗缺，小篆多完备，取其便耳。”官尝谓：仓史遗文比小
篆虽不全，然《仓颉篇》《石鼓文》《说文》及《通释》以下，如《六
书统六书》，《故六书略》《复古编》《续复古编》《字原正讹本
义》《声音文字通》四声五声诸韵，《款识》锺鼎诸书，《峄山
碧落》诸碑刻，不能枚举，虽古文大小篆错杂载焉，亦
不为少也。盖物聚于所好，恨不之求耳。天下之大，岂
谓尽无也哉？礼失而求诸野，自古皆然矣。吾师《六书
精蕴》及官《孝经》《古文集成》皆按索诸书而得者，安敢
有一字杜撰哉？师云“仓史不足，择小篆可者，以补其
缺。”此说得之矣。